Diari Oficial de la Generalitat Valenciana


Sumari del DOGV 1345, del 12-07-1990 (1990/818192)

RESOLUCIÓ de 9 de juliol de 1990, de la Direcció General de la Funció Pública, per la qual és convocat concurs general de trasllats per a la provisió de llocs de treball vacants, de naturalesa funcionarial, que pertanyen al sector d'Administració general, grup D, Auxiliars administratius.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1345

Data del DOGV
:   12-07-1990

Secció del DOGV
:   AUTORITATS I PERSONAL

Número del document
:   1990/818192


Data del document
:   09-07-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO de 9 de juliol de 1990, de la Direcció General de la Funció Pública, per la qual és convoca concurs general de trasllats per a la provisió de llocs de treball vacants, de naturalesa funcionarial, que pertanyen al sector d'Administració general, grup D, auxiliars administratius.  
La Direcció General de la Funció Pública, a causa de les vacants produïdes a diferents conselleries en els llocs de treball del grup D, sector Administració general, la provisió de les quals ha de fer-se per concurs, i, conformement a la Llei 10/85, de 31 de juliol, de la funció pública valenciana i el Decret 69/86, de 2 de juny, pel qual s'aprovava el Reglament de selecció de personal i provisió de llocs de treball,  
HA RESOLT:  
Convocar concurs per a la provisió dels llocs de treball que s'allisten en l'annex I d'aquesta resolució, d'acord amb les bases següents:  
Primera. Paarticipantes:  
A) Hi podran participar els funcionaris de carrera al servei de la Generalitat Valenciana del grup D, sector Administració general, independentment quina siga la situació administrativa en què es trobaran, a excepció dels suspesos en ferm mentre dure el període de suspensió, i dels excedents voluntaris, si en la data d'acabament del termini de presentació d'instàncies no havien passat més de dos anys des que els va ser declarada l?esmentada situació.  
B) Tindran obligació de participar-hi els funcionaris de carrera al servei de la Generalitat Valenciana del grup D, sector Administració general, que tinguen destinació provisional; el personal habilitat per Resolució de 21 de juny de 1990, de l?Hble. Sr. Conseller d'Administració Pública, i els excedents forçosos i els suspesos que havien complit el temps de suspensió.  
Els habilitats que no hi participen perdran els seus drets, a més de la condició d'habilitats. Quant als excedents forçosos i suspesos que no hi participaran seran considerats excedents voluntaris.  
Segona. Presentació de sol·licituds:  
A) Les sol·licituds, ajustades al model que es publica com a annex II, es presentaran, en el termini de quinze dies hàbils comptadors de l?endemà de la publicació d'aquesta resolució en el Diari Oficial de la Generalitat Valenciana, al Registre General de la Conselleria d'Administració Pública, c/ del Miquelet, núm. 5, 46557, València; als serveis centrals i territorials de les distintes conselleries o a les oficines públiques a què fa referència l'article 66 de la Llei de procediment administratiu. Si bé, aquestes dependències, estaran obligades a lliurar les sol·licituds a la Conselleria d'Administració Pública dins el termini de les vint-i-quatre hores següents a la seua presentació.  
B) S'adjuntarà a la sol·licitud fotocòpia del DNI, el currículum vitae i la documentació degudament autenticada que acredite:  
1) Donat cas que els participants siguen habilitats, el compliment dels requisits dels llocs sol·licitats.  
2) Donat cas que els participants siguen funcionaris, els mèrits al·legats, dels quals no es tinga constància a la Unitat de Registre de Personal.  
C) Els exemplars de les sol·licituds seran facilitats pels serveis centrals i territorials de les distintes conselleries.  
Tercera. Llocs que s'han de sol·licitar:  
A) Els qui hi participen voluntàriament sol·licitaran, per ordre de preferència, els llocs als quals aspiren, sempre que hi reunesquen els requisits.  
B) Els qui hi participen amb caràcter d'obligatorietat hauran de sol·licitar, al menys, el 50% dels llocs per als quals reunesquen els requisits.  
Quarta. Barem de mèrits:  
A) La valoració dels mèrits al·legats es farà d'acord amo el barem aprovat per Resolució del Director General de la Funció Pública, de data 5 de juliol de 1990, publicada en el Diari Oficial de la Generalitat Valenciana  
Cinquena. Comissió avaluadora:  
La valoració de mèrits serà feta per una comissió constituïda pels membres següents:  
Titulars  
Presidenta: Sra. Isabel Blas Ferrer, Cap de l?Area de Funció Pública.  
Vocals:  
Sr. Pedro J. Martínez Zamora, Cap de la Unitat de Gestió del Programa de Registre de Personal.  
Sr. Lluis Quiralte i Asunción, Cap del Servei de Personal de la Conselleria d'Obres Públiques, Urbanisme i Transports.  
Sra. Amparo Clérigues Benlloch, Cap de la Secció de Personal Funcionari de la Direcció General de la Funció Pública.  
Sra. Carmen González-Salazar Sospedra, Cap del Negociat de Registre de Sanitaris Locals de la Direcció General de la Funció Pública.  
Suplents  
President: Sr. Vicente Ramos Caplliure, Cap de la Unitat de Gestió del Programa d'Anàlisi, Classificació de Llocs de Treball i Règim de Retribucions.  
Vocals:  
Sra. Beatriz Jiménez Guarnido, Cap del Servei de Personal de la Conselleria de Cultura, Educació i Ciència.  
Sra. Julia García Torán, Tècnic Superior de Coordinació i Control de la Direcció General de la Funció Pública.  
Sra. Pilar Linares Asensio, Tècnica Superior de la Conselleria d'Economia i Hisenda.  
Sra. Ofelia Bartolomé Rovira, Cap del Negociat de Registre de Fundacions Culturals Privades de la Conselleria de Cultura, Educació i Ciència.  
A les sessions de la comissió avaluadora podrà assistir, amb dret a veu però no a vot, un representant de cadascuna de les centrals sindicals més representatives.  
Sisena. Adjudicació de destinacions:  
A) Per a l'adjudicació dels llocs sol·licitats pels aspirants caldrà ajustar-se a l'ordre de prioritat que s'indica tot seguit:  
1. El personal funcionari, d'acord amb la puntuació que havia obtingut per aplicació del barem senyalat a la base quarta, i tot l'esmentat sense perjudici de dret de preferència, que haurà de ser invocat expressament, dels excedents forçosos, suspesos i excedents voluntaris, per al reingrés a la mateixa localitat on prestaven serveis quan es produí el seu cessament en el servei actiu, d'acord amb el que disposa l'article 42 de la Llei 10/85, de 31 de juliol de la Funció Pública Valenciana.  
2. El personal habilitat, d'acord amb la puntuació obtinguda a les proves d'habilitació.  
B) El funcionari que, tot i tenir la obligació de participar-hi, per trobar-se en situació de destinació provisional, no ho feia, seria destinat, per sorteig i amb caràcter forçós, a les vacants resultants, una volta ateses les sol·licituds dels funcionaris que hi havien participat.  
C) Les resultes de la present convocatòria, seran adjudicades als habilitats que no havien obtingut plaça en aquest concurs; en aquest cas obtindrien una destinació amb caràcter de provisional.  
D) Les destinacions adjudicades son irrenunciables, a menys que abans de la publicació de la resolució s'havia obtingut una altra destinació mitjançant convocatòria pública, tenint l?interessat l?obligació de comunicar-ho a la Conselleria d'Administració Pública; els trasllats que se puguen derivar de la resolució del present concurs seran considerats de caràcter voluntari, excepte per al personal que hi havia concursat per obligació.  
No seran admeses sol·licituds de renuncia fora del termini de presentació d'instàncies.  
Setena. Resolució del concurs.  
La Direcció General de la Funció Pública resoldrà aquesta convocatòria en un termini no superior a cinc mesos a comptar des de la data d'acabament del termini de presentació d'instàncies.  
Vuitena. Cessaments i preses de possessió:  
A) Aquells participants en el concurs, que ocupaven llocs de treball en la Generalitat Valenciana, cessaran el tercer dia hàbil a partir de la publicació de la resolució d'aquesta convocatòria en el D.  
B) El termini per prendre possessió del lloc adjudicat serà de 48 hores a comptar des de la data del cessament, si la destinació estava ubicada en la mateixa localitat, o d?1 mes si estava ubicada en cap altra.  
Novena. Recursos:  
Aquesta convocatòria i els actes que se'n podien derivar podran ser impugnats d'acord amb el que preveu la Llei de procediment administratiu.  
València, 9 de juliol de 1990.   
El Director General de la Funció Pública:   
Rafael García i Maties.  
Veure annex